Extra kleine en rustieke campings in Friesland - Huurtent.nl
Rustiek kamperen met rust, ruimte en sfeer in Friesland 1 bedroom Buy Apartments in Waters Edge Abu Dhabi - Abu Dhabi Real Estate
1 Properties For Sale in Waters Edge, Yas Island, Abu Dhabi Heuning :: van swaard na ploegskaar
Die mens is darem maar ‘n veglustige wese. Jy ken mos die uitdrukking van “veg of vlug”? Die mens sal veg oor enige ding. Sê my sleg, dan boks ek jou, vat aan my vrou dan vat jy aan my (figuurlik gesproke, natuurlik), vat aan my goed, dan is daar moeilikheid, trek my oordeel in twyfel, gaan my teë oor my keuses, verskil van my oor politiek, of my geloof, dan is daar moeilikheid, dan spring ek op my perd en ruk my swaard uit. Dan is daar ook magmalheid by sommige mense, soos bv. Hitler en vele ander groot name. Ons veg by die werk met mekaar, en die ergste van alles, ons huwelike word slagvelde, en ons huise... daar waar liefde en harmonie moet heers, waar ons ‘n veilige hawe moet hê. So kom dit dat die mens glo hy moet veg oor en vir alles.
Daar kom 'n tyd dat die berg waarop die huis van die Here is, 'n blywende plek sal hê bokant die bergtoppe en sal uitstaan bo die heuwels. Die volke sal daarheen stroom, baie nasies sal daarnatoe gaan en sê: “Kom, laat ons optrek na die berg van die Here toe, na die huis van die God van Jakob sodat Hy ons sy wil kan leer en ons daarvolgens kan lewe, want uit Sion kom die openbaring, uit Jerusalem die woord van die Here.” Hy sal oordeel tussen baie volke, regspreek oor sterk nasies wat ver weg woon. Hulle sal van hulle swaarde ploegskare smee en van hulle spiese snoeiskêre. Die een nasie sal nie meer die swaard teen die ander opneem nie, en hulle sal nie meer leer om oorlog te maak nie. Elke man sal onder sy eie wingerd sit, ongesteurd onder sy vyeboom. Die Here die Almagtige het dit gesê. Elke nasie kan maar lewe in die naam van sy god, ons sal vir altyd in die Naam van die Here ons God lewe.
Gevegte in die huwelik: ai, wat het gebeur met daardie heerlike, kinderlike verliefdheid? Daardie tyd toe jy jou geliefde sou beskerm met ‘n swaard teen enige aanslae van buite. Vat aan my meisie, dan vat jy aan my. Kyk skeef na haar dan wiks ek jou. En daardie swaard waarmee jy haar ten alle koste sou beskerm, draai jy teen haar (.... of hom, natuurlik werk dit anderkant toe ook). Dan kom daardie swaard uit in venynige woorde, in ontrouheid, leuens en allerlei diep vorme van seermaak. “Die Here, die God van Israel, sê Hy haat egskeiding. Egskeiding is niks anders as geweld nie, sê die Here die Almagtige.” (Mal 2:16)